04/03/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Convocatoria de residencia artística en Irlanda para un/unha artista galego/a dentro do proxecto TOSTA Cultural Cargo.

1. OBXECTO Por medio desta convocatoria, a Deputación da Coruña desenvolve as bases para escoller un proxecto para unha residencia artística en Irlanda, dentro do marco do Proxecto “TOSTA Cultural Cargo” ( en adiante TOSTA). A estancia será do 28 de marzo ao 1 de maio. O autor ou autora do proxecto artístico elixido recibirá 2.500 euros. O aloxamento, as axudas de custo, os recursos e dirección para crear a obra artística correrán a cargo de TOSTA.2. ANTECEDENTES A Deputación da Coruña participa no proxecto de promoción e defensa da diversidade cultural e lingüística TOSTA dentro do programa Donostia-Capital Europea da Cultura 2016. TOSTA preséntase como un proxecto de colaboración entre axentes culturais das comunidades lingüísticas minorizadas do Atlántico europeo no que tamén participan Gales, Escocia, Irlanda, Frisia, Cornualles e o País Vasco. Neste proxecto únese o fomento da creatividade artística, a celebración da diversidade cultural e lingüística e a innovadora estratexia comunicativa dun proxecto da comunidade internacional. O obxectivo principal de TOSTA é crear conciencia sobre a diversidade lingüística e especialmente sobre as linguas e culturas minoritarias ou minorizadas.3. DISCIPLINA ARTÍSTICA A disciplina artística escollida para representar a Galicia neste intercambio cultural é a música. Polo que esta convocatoria vai dirixida a músicos /as galegos/as de calquera xénero musical.4. REQUISITOS As persoas que soliciten esta residencia artística deben ser maiores de idade e residentes en Galicia. Acreditarase a residencia en calquera concello de Galicia, mediante a presentación do correspondente certificado de empadroamento, cunha antigüidade de, polo menos, un ano antes da data da publicación no BOP das bases da convocatoria. Deben ter dominio total do galego. Ademais disto, deberán ter coñecementos fluídos de inglés.5. CRITERIOS DE VALORACIÓN Terase en conta á hora de valorar: · A orixinalidade e a competencia do proxecto (50%) · A presenza que ten cos valores impulsados pola iniciativa TOSTA 2016 (As linguas e culturas minoritarias, a súa relación coa cultura marítima…) (25%) · A conexión que ten coa comunidade receptora, Irlanda. (25%) 6. SOLICITUDES E DOCUMENTACIÓN. As persoas solicitantes terán que cubrir a folla de inscrición (anexo 1) e terán que redactar un breve documento en formato PDF (como moito 10MB) ou en papel (como moito 10 páxinas) cos seguintes datos: 1. Datos persoais (Nome e apelidos, DNI, enderezo postal, enderezo electrónico, teléfono de contacto). 2. Fotocopia do DNI.3. Certificado de empadroamento en calquera municipio de Galicia no que deberá constar de forma expresa a data do seu empadroamento, de conformidade co disposto na base 4.4. CV e unha biografía curta.5. Unha explicación dos motivos que o levan a participar deste proxecto e explicación do proxecto en si.6. A persoa solicitante debe describir que clase de actividade realizará alí e explicar os obxectivos do proxecto e as demandas necesarias para realizalo (materiais, espazos). 7. Un orzamento que concretará un custo estimado.8. Autorización á Deputación para solicitar as certificacións que deban emitir a Axencia Tributaria e a Seguridade Social con anterioridade aos pagos. As solicitudes poden enviarse ao correo electrónico cultura. deporte@dacoruna. gal ou ao enderezo Deputación da Coruña, Avda. Porto da Coruña, 2 - 15003 A Coruña.7. PRAZO DE PRESENTACIÓN O prazo de presentación será de sete días naturais contados dende o día seguinte ao da publicación desta convocatoria no BOP.8. COMISIÓN DE AVALIACIÓN E RESOLUCIÓN. A comisión de avaliación estará presidida pola deputada Presidenta da Comisión de Cultura e Normalización Lingüística e formarán parte dela tres persoas especialistas no ámbito da música, sendo secretario o da Deputación ou persoa na que delegue. A Comisión poderá nomear o número de suplentes que considere oportuno, establecendo unha orde de prioridade segundo a puntuación acadada. Estas persoas accederán á residencia artística, unicamente, no caso de existir algunha renuncia ou revogación polo incumplimento das obrigas desta convocatoria. A convocatoria resolverase polo Presidente da Deputación, e esta resolución será dada a coñecer mediante a publicación na páxina web www.dacoruna. gal e no taboleiro de anuncios, e producirá os efectos de notificación ás persoas interesadas, polo que a presentación leva implícita a autorización para o tratamento necesario dos datos dos solicitantes e da súa publicación na citada páxina web. A persoa adxudicataria tamén recibirá no enderezo electrónico proporcionado a notificación. A comisión poderá decidir cancelar a residencia artística se cre que ningunha das persoas cumpre coas condicións.9. OBRIGAS DO/A ARTISTA ELIXIDO/A O/A artista que sexa seleccionado/a terá que cumprir as seguintes condicións: - Asinar un documento de aceptación da residencia artística, no cal se concretarán as condicións e un compromiso que este adquirirá para poder realizar a estancia e levar a cabo o proxecto. - Directrices de uso respectuoso do interior dos espazos asignados en cada museo (horario, protocolos de seguridade, o uso dos materiais.) - Expedir a factura correspondente aos dereitos de autor e imaxe.10. CONDICIÓNS DE PAGOS Os pagos realizaranse contra presentación da correspondente factura e nos seguintes prazos: -O 50% cando se asine o documento de aceptación. -O 25% ao rematar a residencia. -O 25% despois de presentar o proxecto ao público. Para o pago da residencia artística, a persoa adxudicataria deberá estar ao corrente nas súas obrigas tributarias. Neste senso, deberá autorizar para que a Deputación poida obter as certificacións acreditativas de que está ao corrente nas súas obrigas tributarias e coa Seguridade Social no momento de recoñecer as obrigas e ordenar o pago da residencia artística. Os pagos realizaranse por transferencia bancaria á conta indicada pola persoa adxudicataria.11. CONDICIÓNS DA CONVOCATORIA 11.1. Propiedade intelectual - As persoas solicitantes responsabilizaranse da orixinalidade e da autoría dos proxectos que presentan a esta convocatoria e o proxecto TOSTA do uso que fagan sobre eles. - O autor ou autora deixaralles os dereitos de imaxe e uso ao proxecto TOSTA, pero non de maneira exclusiva e permanente, ata o 31 de decembro de 2016. Os dereitos de uso cedidos volverán ao autor despois desa data. (Se o autor quixer protexer eses dereitos por medio de Creative Commons) - O/A artista escollido/a autoriza ás institucións implicadas no proxecto TOSTA para facer uso do seu nome, sempre dentro da finalidade da convocatoria.11.2. Os dereitos de autor e imaxe do/a artista elixido/a Os participantes dan permiso para usar a súa música no proxecto TOSTA.11.3 A lei de protección de datos Faise saber que en virtude da Lei orgánica de protección de datos, gardaranse nunha base de datos dixitais da que se fará cargo a Deputación da Coruña e que só se utilizará para enviar información ligada coas actividades do proxecto TOSTA e que non terá relación ningunha con terceiros.11.4. Condicións da participación. Participar nesta convocatoria obriga as persoas candidatas a aceptar os seguintes puntos: - A persoa escollida debe facer saber con tempo suficiente aos organizadores se rexeita a residencia artística. - Se non aparece no posto de traballo sen dar razón, poderase cancelar a estancia e a residencia artística. - Todo o material producido na estancia en Irlanda terá que levar esta declaración “Creouse ao longo da residencia artística impulsada pola Deputación da Coruña dentro do proxecto TOSTA 2016”. DISPOSICIÓN FINAL. Para os casos non previstos nas presentes bases, será de aplicación a Lei 9/2007, do 13 de xuño, de subvencións de Galicia e o Decreto 11/2009, polo que se aproba o seu regulamento, e as Bases de Execución do Orzamento Xeral da Deputación do ano 2016. Os/as participantes nesta convocatoria aceptan en todos os seus termos as presentes bases e a resolución correspondente, sen prexuizo da presentación dos recursos pertinentes. A Coruña, 3 marzo de 2016 O presidente O secretario Valentín González Formoso Jose Luis Almau Supervia Data Sinatura do solicitante